Alternative Alvestêdetocht

De Alternative Alvestêdetocht is in reedrydtocht fan 200 kilometer dy't alle jierren holden wurdt as alternatyf foar de Alvestêdetocht. De organisaasje fan de oarspronklike tocht is útelkoar gongen sadat der no twa tochten holden wurde, op de Kallavesi Mar by Kuopio yn Finlân en op de Weissensee yn Eastenryk.

 Skiednis 
Om't de Alvestêdetocht net alle jierren riden wurde kin wurdt der sûnt 1974 in alternative tocht holden yn in lân dêr't se al natueriis hawwe. It earste jier wie dat op it Mjøsa by Lillehammer, yn Noarwegen. Yn 1975 wie der dêr gjin goed iis, dat de grutte tocht gong net troch en de organisaasje socht nei in oar plak. Yn 1976 waard dat de Vesijärvi Mar by Lahti yn Finlân, dat in sukses waard.

Foar 1976 hie it KNSB him ôfsidich holden wat dy tocht oanbelange, lykas de measte sportbûnen dogge as der lju mei in nij idee oankomme. Doe't de tocht in sukses wie, woe it bûn ynienen ek part hawwe oan de organisaasje. It bûn en de organisaasje koenen beide de diplomatike oanpak net fine, wat it gefolch hie dat it noch jierren duorje soe eart de gearwurking yn oarder wie.

In probleem yn Lahti wie al dat der wetter op it iis kaam wie, dat der waard fierder socht. Fan 1977 oant en mei 1980 waard de tocht holden by Oulu yn Finlân, op it iis fan de Botnyske Golf. Yn 1981 waard dochs wer yn Lathi riden. Yn 1983 gong de alternative alvestêdetocht nei Newport, yn Fermont yn de Feriene Steaten fan Amearika, en in jier letter nei Ottawa yn Kanada.

Nei dizze alternative lokaasjes kaam der in ferskil yn ynsicht yn de organisaasje. Guon woenen werom nei Finlân, wylst oaren dêr perfoarst net mear hinne woenen. Krekt yn it jier dat der wer in echte Alvestêdetocht hâlden waard foel de organisaasje dy't it alternatyf fersoarge hie útelkoar. De iene helte organisearret sûnt 1985 de alternative alvestêdetocht yn Finlân, yn Kuopio of Oulu. De oare helte gong yn 1985 en 1986 nei de Mazuryske Marren yn Poalen. Nei't in tredde Poalske tocht yn 1987 mislearre, gong de organisaasje yn 1989 nei de Weissensee yn Eastenryk.

De Finske tocht waard al in skoftke ûnder auspysjes fan de KNSB organisearre, mar sûnt 2000 waard de tocht yn gearwurking mei de KNSB organisearre. Ein 2005 luts de Stifting Alternative Alvestêdetocht Finlân him tebek út de Finske organisaasje, nei't it Finske organisaasjekomitee mear gearwurking mei de KNSB socht hie.

 Hjoeddeiske situaasje 
Der wurde op it stuit alle jierren twa Alternative Alvestêdetochten organisearre, troch twa organisaasjes, yn twa lannen. Mannich kranteman dy't it net mear folgje koe hat al skreaun oer De Weissensee yn Finlân, mar de organisaasjes liken net fan doel de nuvere situaasje te ferbetterjen.

 Stifting Alternative Alvestêdetocht 
De tocht yn Finlân wurdt sûnt ein 2005 organisearre troch in Finsk organisaasjekomitee yn gearwurking mei de KNSB. Hy wurdt holden as in kombinearre toertocht en wedstriid. De tocht wurdt riden yn meardere omgongen, mei in totale langte fan 200 kilometer. 

Der wurdt ek in tocht oer 100 kilometer organisearre. By de froulju is net altiten genôch oanmelding foar in wedstriid oer 200 kilometer, dat somtiden ride dy ek de 100 kilometer. De tocht wurdt holden oan de ein fan it wedstrydseizoen, yn de lêste wike fan febrewaris of de earste wike fan maart. Om de tocht hinne binne ferskate oare wedstriden en oare iissporten, dy't tegearre in wike fan wintersport foarmje.

Yn 2001 wie de tocht bysûnder. Fanwege min iis wienen de omgongen koarter as oars, 10 kilometer yn stee fan 25, wêrtroch de riders tichter opelkoar kamen. Om't de organisaasje dan net mear sjen koe wa yn hokfoar omgang ride, moasten de dielnimmers echt stimpelje, wat oars by de alternatyve alvestêdetocht net dien wurdt.

 Stifting Wintermaraton 
De tocht yn Eastenryk wurdt organisearre troch de Stifting Wintermaraton. De datum is altiten yn de lêste wike fan jannewaris of de earste wike fan febrewaris. De tocht wurdt riden yn meardere omgongen, mei in totale langte fan 200 kilometer. Der wurde apart in wedstriid foar wedstriidriders, toertochten en in iepen wedstriid organisearre. Tegearre mei oare reedrydeveneminten foarmje dizze tochten in wike reedriden op de Weissensee.

 Utslaggen 
In ûnfolsleine list fan útslaggen:

 Mienskiplike organisaasje 
1980Jan Roelof KruithofHavelte1979Jan Roelof KruithofHavelte1978Jan Roelof KruithofHavelte1977Jan Roelof KruithofHavelte1976Jan Roelof KruithofHavelte1974Jan Roelof KruithofHavelte

 Finlân 
 Froulju 
2005Belinda HirshGrut-Brittanje112,52004Miranda van der HaringSeewâld1002003Nauta NynkeAmsterdam2002002Daniëlle BekkeringDe Ham1002001Petra de BoerAmsterdam1002000Kathalijne OudhoffHeiloo2001999Kathalijne OudhoffHeiloo2001998Baukje BronAldeberkeap200
 Manlju 
2006Tristan LoyFrankryk1202005Yoeri TakkenAmsterdam2004Casper HellingWageningen2003Jan Maarten HeidemanAldebroek2002Bas van HestAlfen2001Jan Maarten HeidemanAldebroek2000Ruud BorstSint Nyk1999Bert VerduinHiemtsjerkerdun1998Rob van MeggelenAmsterdam1987Jan KooimanAmmerstol

 Eastenryk 
 Froulju 
2006Elma de VriesDe Haule2005Petra GrimbergenNij Beets2004Petra GrimbergenNij Beets2003Petra GrimbergenIt Hearrenfean2002Petra GrimbergenIt Hearrenfean2001Gretha SmitWarmenhuzen2000Gretha SmitWarmenhuzen1999Klasina SeinstraSint Jansgea1998Gretha SmitWarmenhuzen1997Klasina SeinstraSint Jansgea1996Klasina SeinstraSint Jansgea1995Klasina SeinstraSint Jansgea1994Dukke ZijlstraBaarlo1993Neeke SmitSkylge1992Jopie van WegenEemnes1991Neeke SmitSkylge1990Alida PasveerGrins1989Alida PasveerGrins
 Manlju 
2006Bertjan van der VeenDe Jouwer2005Jeroen de VriesSint Nyk2004Henk AngenentWoubrêge2003Ruud BorstSint Nyk2002Miel RoozendaalWarmenhuzen2001Erik HulzeboschLoazen2000Arjan SchreuderDen Ilp1999Peter BaarsNij-Fennep1998Peter de VriesIt Hearrenfean1997Ruud BorstSint Nyk1996Peter de VriesIt Hearrenfean1995Lammert HuitemaRoaden1994Erik HulzeboschGramsbergen1993Jan KooimanAmmerstol1992Egbert VossebeltErmelo1991Hylke BoerstraBremen1990Jan OliemansAmsterdam1989Dries van WijheEasterwâlde

 Keppelings om utens 
 Webstee fan de Finske Iismaraton
 Webstee fan de Stifting Wintermaraton (Nederlânsk)
 Webstee foar it maratonreedriden (Nederlânsk)

Kategory:Reedriden
Kategory:Alvestêdetocht
Kategory:Sportevenemint yn Eastenryk
Kategory:Sportevenemint yn Finlân
Kategory:Weromkearend evenemint ynsteld yn 1974